text: Fyrsti kappingardagurin var á oyggjaleikunum á Gibraltar í dag, og tað eydnaðist føroyingunum at fáa tvey gull heiðursmerki.
text: #000004
text: Tey komu longu fyrrapartin. Súsanna Skylv Sørensen vann tryggan sigur í triatlo. Hon kom langt fyrst á mál í kappingini fyri kvinnur við tíðini 2:31:27.
text: #000005
text: Hitt gullheiðursmerkið hjá føroyingum var hjá skjótarunum. Teir báðir Tórur Fløtt og Marius F. Joensen vunnu gull í liðkappingini í Olympic Skeet. Tórur rakti 87 dúgvur og Marius 86, tilsamans 173, og tað var 12 fleiri enn Áland á øðrum plássi og 14 betri enn Gotland á triðja plássi.
text: #000006
text: Í morgin verða ivaleyst fleiri heiðursmerki til Føroyar, tá millum annað svimjingin fer í gongd. Fyrrapartin eru innleiðandi kappingarnar, og í annaðkvøld eru finalurnar.
text: #000007
text: Á heiðurmserkjayvirlitinum liggja vit á einum sætta plássi. Guernsey hevur vunnið fimm gull í dag, Isle of Man tríggjar, Saaremaa tríggjar, Jersery og Isle of Wight tvey gull hvør.
text: #000008